Kyk wie is die nuwe aanbieder van 'Noot vir Noot' | Netwerk24
Emo Adams is die nuwe aanbieder van die gewilde musiekspeletjieprogram Noot vir Noot.
Johan Stemmet, die jare lange aanbieder en skepper van Noot vir Noot, het Donderdagoggend dié aankondiging gemaak.
Adams is 'n gewilde sanger en TV-aanbieder wat sy buiging in die musiekblyspele van die legendariese Taliep Petersen gemaak het. Adams was onder meer in die musiekblyspel Distrik 6 en Kat & The Kings te sien.
Volgens Stemmet is die persoon wat sy skoene moet vul iemand wat kan sing, goed beweeg, 'n goeie aanbieder is, 'n sin vir humor het en iemand wat ondervinding op die verhoog het.